12 అంకెల నంబరు స్థానంలో నకిలీ సంఖ్య?వ్యక్తిగత సమాచారానికి మరో అంచె భద్రతఆధార్ కార్డులోని వివరాల గోప్యతపై దేశవ్యాప్తంగా ఆందోళన వ్యక్తమవుతున్న నేపథ్యంలో మరింత భద్రత కల్పించేందుకు భారత విశిష్ట గుర్తింపు ప్రాధికార సంస్థ(యూఐడీఏఐ) ప్రణాళికలు రూపొందిస్తోంది. ఇందులో భాగంగా ఆధార్ కార్డులకు నకిలీ సంఖ్య(డమ్మీ సంఖ్య) ప్రవేశపెట్టాలని యోచిస్తున్నట్టు తెలిసింది. కార్డులోని పన్నెండు అంకెలకు ప్రత్యామ్నాయంగా 2 లేదా 3 అంకెలతో డమ్మీ నంబరు రూపొందించాలని భావిస్తోంది. ఒకవేళ ఈ విధానం అమలైతే.. బ్యాంకు లావాదేవీలు, నగదు ట్రాన్స్ఫర్, ఆధార్ ఆధారిత చెల్లింపులు జరిపే సమయంలో మన ఆధార్ నంబర్కు బదులుగా డమ్మీ సంఖ్య అందజేయాల్సి ఉంటుంది. అయితే.. ఈ నకిలీ సంఖ్యల విధానాన్ని అమలు చేయడం అంత సులభతరం కాదని నిపుణులు చెబుతున్నారు. డమ్మీ నంబర్లు శాశ్వతంగా ఇస్తే ఉపయోగం లేదని వారు అభిప్రాయపడుతున్నారు. వన్ టైమ్ పాస్వర్డ్(ఓటీపీ) తరహాలో ఒక్కోసారి ఒక్కో డమ్మీ నంబర్ ఇస్తేనే మేలని సూచిస్తున్నారు. అయితే.. ఒక్కోసారి ఒక్కో డమ్మీ నంబర్తో లావాదేవీలు నిర్వహించడం ప్రజలకు కష్టతరమేనని అంటున్నారు.  మరోవైపు..ఆధార్ డేటా పూర్తి సురక్షితంగా ఉందని, తమ సర్వర్ నుంచి ఎలాంటి డేటా లీక్ అవ్వలేదని యూఐడీఏఐ స్పష్టం చేసింది.
12 ankela nambaru sthaanamlo nakili sankhya?vyaktigata samaachaaraaniki maro anche bhadrataidhar kaardulooni vivaraala gopyatapai desavyaaptamgaa aandolana vyaktamavutunna nepathyamlo marinta bhadrata kalpinchenduku bhaarata visishta gurtimpu praadhikaara samstha(uidiai) pranaalikalu roopondistondi. indulo bhagamga adhar kaardulaku nakili sankhya(dammi sankhya) pravesapettaalani yochistunnattu telisindi. kaardulooni pannendu ankelaku pratyaamnaayamgaa 2 leda 3 ankelatho dammi nambaru roopondinchaalani bhaavistondi. okavela ee vidhaanam amalaithe.. byaanku lavadevilu, nagadu transfer, adhar aadhaarita chellimpulu jaripe samayamlo mana adhar nambarku badulugaa dammi sankhya andajeyalsi untundi. ayithe.. ee nakili sankhyala vidhaanaanni amalu cheyadam anta sulabhataram kaadani nipunulu chebutunnaru. dammi nambarlu saasvatamgaa iste upayogam ledani vaaru abhipraayapadutunnaaru. van time pasward(otp) tarahaalo okkosari okko dammi nambar istene melani suuchistunnaaru. ayithe.. okkosari okko dammi nambartho lavadevilu nirvahinchadam prajalaku kashtataramenani antunnaru.  marovaipu..adhar data puurti surakshitamgaa undani, tama sarvar nunchi elanti data leak avvaledani uidiai spashtam chesindi.